**Ministru kabineta noteikumu projekta “****Grozījumi Ministru kabineta 2020. gada 19. marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 19. marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība””(turpmāk – Noteikumu projekts) paredz pagarināt garantiju pieejamību komersantiem, kuru darbību ietekmējusi Covid-19 izplatība.  Noteikumu projekts stājas spēkā pēc izsludināšanas Latvijas Vēstnesī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas pamatojoties uz Attīstības finanšu institūcijas likuma 12.panta ceturto daļu, lai precizētu normatīvā akta normas saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), t.sk. piektajiem grozījumiem, kurus Eiropas Komisija apstiprināja 2021.gada 28.janvārī[[1]](#footnote-2) ((2021/C 34/06). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība” (turpmāk – MK noteikumi Nr.150) ietvaros noteiktā atbalsta programma tiek ieviesta saskaņā ar Eiropas Komisijas 2020.gada 19.marta Komisijas paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk – Pagaidu regulējums) un tā ir apstiprināta ar 2020.gada 23.marta Komisijas lēmumu Nr. SA.56722 (grozījumi SA.60409)  Noteikumu projekta mērķis ir turpināt sniegt atbalstu komersantiem, kuriem ir pagaidu likviditātes grūtības, jo to darbību uz pārejošu laika posmu ir negatīvi ietekmējusi Covid-19 vīrusa izplatība, ņemot vērā Eiropas Komisijas 2021.gada 28.janvārī pieņemto lēmumu pagarināt izstrādā atbalsta programmu pieejamību dēļ Covid-19 izplatības otrā viļņa un ieilgušās dīkstāves situāciju komercdarbībā kā arī precizēt atbalsta saņemšanas normas, salāgojot tās ar citām valsts atbalsta programmu nosacījumiem un izpildot Valsts kontroles ziņojumā izteiktos ieteikumus.  Noteikumu projekts paredz sekojošus grozījumus MK noteikumos Nr.150:   1. **tiek pagarināts programmas īstenošanas termiņš**   Programmas īstenošana tiek pagarināta līdz 2021.gada 31.decembrim saskaņā Pagaidu regulējuma 25.c punktu.  Noteikumu projekts paredz Noteikumos Nr.150 iekļaut atsauci uz Pagaidu regulējumu, nenorādot konkrētu programmas īstenošanas termiņu, lai nodrošinātu to, ka, mainoties Pagaidu regulējumā noteiktajam termiņam nav jāveic atkārtoti grozījumi MK noteikumos Nr.150 un par to jāpaziņo Eiropas Komisijai. Šī atsauce veidojama izņēmuma gadījumā ievērojot Eiropas Komisijas prasības, kā arī privātpersonu intereses Covid-19 laikā.  Laika periodā no 2020.gada 25.marta līdz 2021.gada 1.aprīlim sabiedrība Altum ir izsniegusi 201 garantijas 39 uzņēmumiem 39.4 milj. *euro* apmērā  par kopējo banku finansējumu 98.7 milj. *euro*.  Lai veicinātu plašāku garantiju pieejamību komersantiem, ņemot vērā 17.12.2020 diskusiju ar Finanšu nozares asociāciju par iespējamajiem Covid-19 krīzes pārvarēšanas atbalstu instrumentu uzlabojumiem, kā arī 20.01.2021 Finanšu nozares asociācijas e-pastu, Ekonomikas ministrija rosina sabiedrībai Altum veikt grozījumus iekšējos noteikumos, mainot iekšējo kritēriju “Uzņēmuma saistību slogs jeb Neto saistības/ EBITDA uz 2019.gada beigām nepārsniedz 6.0 (šobrīd 5.0)”, un līdz ar to sabiedrība Altum pārskatīs programmas riska novērtējumu, kas tiek veikts saskaņā ar Attīstības finanšu institūcijas likuma 12.panta trešo daļu.   1. **tiek ieviests nosacījums par nodokļu parāda neesamību**   Lai salāgotu atbalsta piešķiršanas normas ar citu valsts atbalsta programmu Covid krīzes skartajiem uzņēmējiem nosacījumiem, Noteikumu projekts paredz noteikt, ka garantiju nepiešķir komersantam, ja tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, kas kopsummā pārsniedz 1000 *euro*, un tam nav piešķirts samaksas termiņa pagarinājums vai Valsts ieņēmumu dienests nav pieņēmis lēmumu par nokavēto nodokļu maksājumu labprātīgu izpildi. Izpildot Valsts kontroles revīzijas[[2]](#footnote-3) ziņojumā izteikto ieteikumu un lai ievērotu vienlīdzību pret visiem garantiju pieteicējiem, ar Noteikumu projektu tiek precizēta prasība sabiedrībai “Altum” vērtēt nodokļu parāda neesamību virs noteiktā sliekšņa līdz garantijas vēstules izsniegšanai.  Lai mazinātu administratīvos šķēršļus un veicinātu garantiju pieejamību Covid-19 seku mazināšanai, gadījumā, ja tiek konstatēts, ka saimnieciskās darbības veicējam ir aktuāls nodokļu parāds līdz lēmuma pieņemšanas brīdim, tad šādā gadījumā Altum lēmumā par garantijas piešķiršanu var iekļaut nosacījumu par aktuālās informācijas par nodokļu parāda neesamību iesniegšanu uz atbalsta piešķiršanas brīdi. Izpildoties šim nosacījumam, garantiju saimnieciskās darbības veicējam var izsniegt.  Papildus MK noteikumu Nr.150 16.12.punkts tiek redakcionāli precizēts (Noteikumu projekta 1.1.punktā piedāvātajā 16.2.2.apakšpunkta redakcijā), ņemot vērā Finanšu ministrijas 2020.gada 6.aprīlī Nr. 7-4/18/1868 sniegto skaidrojumu Par Komisijas regulas Nr.651/2014 2.panta 18.punkta c) apakšpunkta piemērošanu.  Atbilstoši Tieslietu ministrijas skaidrojumam, piedāvātajā 16.2.2.apakšpunkta redakcijā ietvertais formulējums "pasludināts maksātnespējas process" aptver arī tādus maksātnespējas stāvokļa risinājumus kā bankrots, sanācija un mierizlīgums, līdz ar to aptver arī tos maksātnespējas procesus, kas pasludināti saskaņā ar likumu "Par uzņēmumu un uzņēmējsabiedrību maksātnespēju" un Maksātnespējas likumu, kas bija spēkā līdz 2010. gada 1. novembrim”.   1. **tiek noteikta prasība par visu komersantu saraksta publicēšanu** par šo noteikumu ietvaros piešķirto atbalstu sabiedrības “Altum” tīmekļvietnē.   Līdz šim MK noteikumu Nr.150 21.punktā sabiedrībai “Altum” noteikts pienākums nodrošināt informācijas publicēšanu par katru šo noteikumu ietvaros piešķirto atbalstu saskaņā ar Komisijas regulas Nr. 651/2014 9. panta 1. punkta "c" apakšpunktā un 4. punktā noteiktajām publicitātes pasākumu prasībām atbilstoši normatīvajam aktam par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.  Grozījumi tiek veikti, lai nodrošinātu Pagaidu regulējuma 88.punktā noteikto publicitātes prasību ievērošanu, t.i., paredzot sabiedrības “Altum” pienākumu publicēt informāciju par katru individuālo atbalstu, kas piešķirts saskaņā ar Pagaidu regulējumu, un pārsniedz 100 000 euro (nevis 500 000 euro), atbilstoši kārtībai, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības  Desmit darba dienu laikā pēc Noteikumu projekta un Grozījumu Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” apstiprināšanas Ministru kabinetā, Ekonomikas ministrija iesniegs paziņojumu Eiropas Komisijai par grozījumiem paziņojuma lietā SA.60409 (2020/N), ar kuru tika grozīts paziņojums lietā SA.56722 (2020/N), izmantojot Eiropas Komisijas pārziņā esošo SANI2 sistēmu.  Noteikumu projekts stāsies spēkā pēc pozitīva Eiropas Komisijas lēmuma saņemšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība Altum |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Noteikumu projekts paredz ieviest nosacījumus atbilstoši Pagaidu regulējumam (t.sk., ar 2021.gada 28.janvāra grozījumiem). |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Pagaidu regulējums (2021.gada 28.janvāra grozījumi) | | |
| A | B | C | D |
| *Pagaidu regulējuma 25.h un 25.ha punktu* | *Noteikumu projekta 1.1.punkts* | *Atbilst* | *Neparedz stingrākas prasības.* |
| *Pagaidu regulējuma 88.punkts* | *Noteikumu projekta 1.3.punkts* | *Atbilst* | *Neparedz stingrākas prasības.* |
| *Pagaidu regulējuma 25.c, 89. un 90.punkts* | *Noteikumu projekta 1.4.punkts* | *Atbilst* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | Nav saņemti komentāri par projektu |
| 3. | Sabiedrības līdzdalības rezultāti | Nav iebildumu par projekta virzību |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Grozījumu projekta izpilde tiks nodrošināta Ekonomikas ministrijas un Altum esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs J. Vitenbergs**

**Vīza:**

**Valsts sekretārs E.Valantis**

Tetere, 67013044

1. <https://eur-lex.europa.eu/legal-content/EN/TXT/?uri=CELEX:52021XC0201(01)> [↑](#footnote-ref-2)
2. Valsts kontroles revīzija Nr.2.4.1-36/2020 “Par Latvijas Republikas 2020.gada pārskatu par valsts budžeta izpildi un par pašvaldību budžetiem” ietvaros sagatavotajam starpziņojumam “Ekonomikas ministrijai piešķirtie līdzekļi ieskaitīšanai akciju sabiedrības “Attīstības finanšu institūcija Altum” rezerves kapitālā saimnieciskās darbības veicēju atbalstam Covid-19 krīzes seku mazināšanai” (turpmāk – Valsts kontroles revīzijas ziņojums) [↑](#footnote-ref-3)